***Sky Blue Sky*** é o sexto álbum da banda estadounidense de rock alternativo Wilco, publicado o 15 de maio do 2007 a través do selo Nonesuch Records. Foi o primeiro disco de estudio do grupo co guitarrista Nels Cline e co multiinstrumentista Pat Sansone. Tras o seu lanzamento, a banda puxo en *streaming* o álbum na súa páxina web oficial e ofreceu a descarga gratuíta do tema "What Light".

*Sky Blue Sky* foi o disco de Wilco que máis alto chegou na lista *Billboard 200*, acadando o número 4. O álbum recibiu polo xeral críticas moi favorables. Publicacións como PopMatters e *Rolling Stone* loubaron a súa madurez, mentres que PlayLouder e Pitchfork Media criticaron o seu son a rock clásico. Mentres que algúns críticos eloxiaron as súas letras directas, outros criicaronas comparándoas coas dos anteriores traballos da banda. Wilco permitiu o uso de seis temas de *Sky Blue Sky* nunha campaña publicitaria de Wolkswagen, un movemento que xerou críticas por parte dos seareiros e os medios.

Produción
---------

En abril do 2006 Wilco aínda estaba de xira promocionando o seu álbum de estudio máis recente, *A Ghost Is Born*, que fora editado no ano 2004. A banda interpretou un feixe de novas cancións durante esta parte da xira, incluídas "Walken", "Either Way" e "On and On and On". O mes seguinte, o batería Glenn Kotche mencionou a Pitchfork Media que esas novas cancións serían gravadas como demos para a edición dun novo disco. Durante un concerto o día 17 de xaneiro de 2007, o líder Jeff Tweedy anunciou que a banda publicaría o seu sexto traballo o 15 de maio dese ano a través de Nonesuch Records. O álbum foi bautizado como *Sky Blue Sky*, unha referencia aos recordos da infancia de Tweedy dun desfile do Memorial Day en Belleville, Illinois. Viña de St. Louis coa súa familia, pero non puido chegar á súa casa por mor do desfile, que bloqueaba a rúa principal. Isto fíxolle reflexionar sobre o seu futuro na cidades: sabía que tería que deixala cando medrase porque era demasiado pequena.

O álbum foi gravado por TJ Doherty en The Loft, en Irving Park, Chicago, onde Tweedy gravara o álbum de Loose Fur *Born Again in the USA* e a meirande parte do traballo de Wilco *Yankee Hotel Foxtrot*. Nunha entrevista á *Billboard*, a banda revelou que o disco sería menos experimental que os anteriores traballos, e máis influenciado polos Beatles, The Beach Boys e The Rolling Stones. Ademais, a diferenza deses traballos, este disco fíxose cunha participación mínima de Jim O'Rourke; o álbum foi producido con moi poucos *overbubs*.

Listaxe de cancións
-------------------

Todos os temas compostos por Jeff Tweedy agás onde se indique.

1. "Either Way"  – 3:05
2. "You Are My Face" (Tweedy, Cline)  – 4:38
3. "Impossible Germany" (Tweedy, Wilco)  – 5:57
4. "Sky Blue Sky"  – 3:23
5. "Side with the Seeds" (Tweedy, Jorgensen)  – 4:15
6. "Shake It Off"  – 5:40
7. "Please Be Patient with Me"  – 3:17
8. "Hate It Here" (Tweedy, Wilco)  – 4:31
9. "Leave Me (Like You Found Me)"  – 4:09
10. "Walken" (Tweedy, Wilco)  – 4:26
11. "What Light"  – 3:35
12. "On and On and On" (Tweedy, Wilco)  – 4:00

|  |  |
| --- | --- |
| Control de autoridades | 
* Wd: Q1766220
* Discogs: 102532
* EBID: ID
* Metacritic: wilco
* MusicBrainz: ID

 |